**Eiropas Sociālā fonda projekts**

**“Inovatīva un praksē balstīta pedagogu izglītības ieguve un**

**mentoru profesionālā pilnveide”**

Nr.2010/0096/1DP/1.2.1.2.3./09/IPIA/VIAA/001

*Sagatavoja Linda Ugaine*

**STARPKULTŪRU IZGLĪTĪBAS VĀRDNĪCA**

|  |  |
| --- | --- |
| Aizspriedums - | stereotipos sakņoti viedokļi un attieksmes, ko raksturo dogmatisms un nelokāmībā. Tās var būt iemācītas, kopētas vai iemantotas pārliecības par noteiktām grupām vai atsevišķiem indivīdiem kā šo grupu pārstāvjiem. Aizspriedumi visbiežāk ir viedokļi un vērtējumi, kas ir nepareizi un maldinoši un visbiežāk tiek apgūti pirms indivīda vai grupas satikšanas reālajā dzīvē. |
| Akulturācija - | kultūru savstarpējās ietekmes rezultāts; personas iekļaušanās noteiktā kultūrā un šīs kultūridentitātes pieņemšana. |
| Atšķirību pieņemšana - | uzskats, ka verbāla un neverbāla uzvedība starp dažādu kultūru pārstāvjiem atšķiras un ka šīs atšķirības ir jāciena. |
| Cilvēktiesības - | katram cilvēkam neatkarīgi no jurisdikcijas, izcelsmes vai jebkādam citām pazīmēm piemītošas tiesības, kas nav atņemamas, ierobežojamas, atdodamas vai pārdodamas. |
| Diskriminācija - | nepamatoti atšķirīga attieksme - tiesību atņemšana vai ierobežošana noteiktām iedzīvotāju grupām atkarībā no viņu rases, tautības, kārtas, dzimuma utt.; starptautiskajās attiecībās - ierobežojumi, kas vērsti pret kādu valsti, tās organizācijām, iedzīvotājiem; no vispārējiem principiem un kārtības atšķirīga, pazemojoša izturēšanās. |
| Emigrācija - | brīvprātīga (politisku, ekonomisku u.c. iemeslu dēļ/vai piespiesta iedzīvotāju izceļošana uz citu valsti; kādā valstī dzīvojošu emigrantu kopums. |
| Empātija - | spēja izprast otra cilvēka situāciju, kas atšķiras no personas kultūras pieredzes. Tas ir mēģinājums saprast otru, pieņemot šī cilvēka perspektīvu. |
| Etniskā identitāte - | indivīda piederība etniskas kultūras grupai. |
| Etniskais stereotips | vienkāršots, shematisks, emocionāls un pastāvīgs etniskās grupas tēls. |
| Etnocentrisms | zinātnieka tendence visu tautu dzīves parādības vērtēt pēc to atbilstības viņa paša etniskās grupas dzīvesveidam un vērtībām.  Etnocentrismā pasaules uzskata pamatā ir noliegums, kas nozīmē to, ka šis cilvēks noliedz jebkādu atšķirību, ka pastāv citi realitātes uzskati. |
| Etnorelatī-  visms | pieņēmums, ka kultūras var saprast tikai attiecībā vienai pret otru un ka noteiktu uzvedību var saprast tikai kultūras kontekstā. |
| Globalizācija - | dziļas sociālkulturālas izmaiņas, kas ir ietekmējušas visas sociālās realitātes jomas; pārmaiņas, kas nosaka tehnoloģiju, sabiedrisko attiecību, komunikācijas, laika un telpas uztveri un ekonomiku. |
| Heterostereotipi - | priekšstati par citām grupām. |
| Identitāte - | indivīda piederība kādai sociālkultūras grupai, personiski veidota un apzināta valodas, kultūras, reliģiskās piederības, uzvedības modeļu, dzīves stila izvēle, atbildot uz jautājumu “ Kas es esmu?”. |
| Iecietība - | brīvība no aizspriedumiem pret citiem cilvēkiem, spēja saprast citu cilvēku dzīvesveidu, kultūru, reliģiju, intereses, jūtas; cieņa pret pasaules kultūrām, pašizteiksmes veidiem un cilvēka individualitātes izpausmes veidiem, to pieņemšana un izpratne; īpašība, kura pieļauj, ka citiem ir savs, no jūsējā atšķirīgs viedoklis. |
| Imigrācija - | cilvēku ieceļošana no vienas valsts citā valstī ekonomisku, militāru, politisku, reliģisku vai citu iemeslu dēļ ar mērķi apmesties tajā uz dzīvi. Atšķirībā no tūrista ceļotāja vai dienesta komandējuma, imigrants ir persona, kas vēlas valsī, kurā tas ir ieradies, apmesties uz pastāvīgu dzīvi. |
| Integrācija - | etnopolitikas stratēģija, kas zem vienas kolektīvas politiskās nācijas identitātes apvieno dažādu kultūru piederīgos, tiem nezaudējot savu kultūras piederību. |
| Integrēta sabiedrība - | sabiedrība, kurā iesaistītie indivīdi atbalsta sabiedrībā pieņemto kārtību, pieņem un ievēro tās noteiktās normas, vērtības, uzskatus utt., iesaistās un piedalās sabiedriskajos, ekonomiskajos u.c. procesos, ir lojāli pret attiecīgo sabiedrību. |
| Ksenofobija - | pārspīlētas bailes vai stipra nepatika, ko izjūt pret svešiniekiem, to kultūru vai jebko svešu, savādu vai nepazīstamu. Pats vārds radies no diviem grieku izcelsmes vārdiem: *xenos* – svešs un *phobos* – bailes. Mūsdienu situācijā ksenofobija bieži izpaužas kā sveštautiešu nīšana un bailes no ārzemniekiem, baile no cilvēkiem ar citādu ādas krāsu, reliģisko vai kultūras piederību, bailes no citādā. |
| Kultūra - | Tas ir veids, kā cilvēki, kuriem ir līdzīgas pozicijas un resursi sociālajā telpā, iedzīvina savu uztveri, vērtējumus un uzvedību kopīgās dzīvesveida formās. |
| Kultūru dialogs - | divu vai vairāku kultūru mijiedarbība, kas balstīta kultūru vienlīdzībā, pašizpausmes tiesībās un savstarpējā cieņā. |
| Kultūrkompe-tence - | iespēja veiksmīgi darboties sarežģītā kultūrkontekstā, integrējot un lietojot situācijai atbilstošas prasmes, zināšanas, attieksmes; spēja izprast un pārmantot kultūrvēsturisko pieredzi. |
| Marģinalizācija - | no vienas puses, savas kultūras identitātes zudums un, no otras puses, citas kultūras nepieņemšana. Šāda situācija var rasties gadījumā, ja nav iespējams izkopt savu kultūru un diskriminācijas vai segregācijas rezultātā zudusi vēlēšanās iepazīt citu kultūru. |
| Migrācija - | pārvietošanās, pārcelšanās no vienas vietas uz citu; cilvēku ieceļošana valstī (ārējā migrācija), pārvietošanas pa valsts iekšieni (iekšējā migrācija). |
| Minoritāte - | mazākums; etniskā grupa, kuras pārstāvji attiecīgās teritorijas iedzīvotāju vidū ir mazākumā; mazākumtautība; kādas mazākumā esošas grupas pārstāvju kopums (reliģiskā, seksuālā u.tml.).  Starpkultūru izglītības ietvaros ir svarīgāk runāt par varu, kas ir, bet drīzāk nav, šai grupai un šīs grupas reprezentāciju sabiedrībā un nevis tieši uz skaitlisko vai procentuālo vairākumu. |
| Multikulturāla sabiedrība - | sabiedrība, kurā atšķirīgas kultūras, etniskās, reliģiskās un citas grupas dzīvo kopā vienā teritorijā; šīs atšķirīgās kultūras, etniskās, reliģiskās un citas grupas ne vienmēr nonāk konstruktīvā un tiešā kontaktā cita ar citu; dažādība var tikt uzskatīta arī par draudiem, un nereti tā izrādās piemērota augsne aizspriedumiem, rasismam, kā arī diskriminācijai. |
| Multikulturālā izglītība - | Izglītība, kas sekmē vairāku kultūru pašvertības apzināšanos, lai paplašinātu redzesloku un veidotu iecietību un izpratni par kopīgo un atšķirīgo dažādu kultūru pasaules uzskatos, vērtībās, pārliecībā, ideālos un attieksmēs. |
| Neiecietība - | domāšana, uzvedība, individuālā vai kolektīvā attieksme, kas pauž aizspriedumus, nepamatoti negatīvu, agresīvu vai represīvu attieksmi pret cilvēkiem, kas neiekļaujas vispārpieņemtajās normās.  No vienas puses, neiecietība balstās uz aizspriedumiem pret dažādām sociālajām un etniskajām grupām un šo grupu atsevišķiem pārstāvjiem, bet no otras puses, vairo šos stereotipus sabiedrībā un sniedz tiem labvēlīgu augsni. |
| Pamatbrīvības - | Eiropas Cilvēktiesību un pamatbrīvību aizsardzības konvencijā noteiktās brīvībās, ar kurām jābūt apveltītiem visiem cilvēkiem. Tādas ir, piemēram, domu, pārliecības, ticības un vārda brīvība, izteiksmes, pulcēšanās un biedrošanās brīvība. |
| Rasisms - | pārliecība, ka tādi faktori, kā rase, ādas krāsa, valoda, reliģija, valstiskā vai etniskā piederība var būt par pamatu indivīda vai indivīdu grupas izslēgšanai vai vērtības mazināšanai. |
| Rasu diskriminācija - | Jebkura dalīšana, izslēgšana, ierobežošana vai priekšrocību piešķiršana uz rases, ādas krāsas, izcelsmes, nacionālās vai etniskās piederības pamata, kuras mērķis vai sekas ir iznīcināt vai mazināt cilvēktiesību un pamatbrīvību atzīšanu, baudīšanu vai īstenošanu uz vienlīdzības pamatiem politiskajā, ekonomiskajā, sociālajā, kultūras vai jebkurā cita sabiedrības dzīves jomā. |
| Starpkultūru izglītība - | sistematizētu individuālo zināšanu un prasmju apguves un attieksmju veidošanas process, kas ir saistīts ar dažādu kultūru mijiedarbību. |
| Starpkultūru kompetence - | gatavība efektīvi funkcionēt dažādu kultūru mijiedarbībā, integrējot un lietojot situācijai atbilstošas prasmes, zināšanas un attieksmes. |
| Starpkultūru komunikācija | dažādu kultūru individu un grupu saziņas un savstarpējo attiecību formu kopums. |
| Starpkultūru sabiedrība - | sabiedrība, kurā atšķirīgas kultūras, etniskās, reliģiskās un citas savstarpēji komunicējās un atzīst savas un citu grupu vērtības un dzīvesveidu; sabiedrība, kurā pastāv iecietība un dažādība tiek uzskatīta par pozitīvu vērtību sociālai, politiskai un ekonomiskai izaugsmei. |
| Starpkultūru saskarsme - | cilvēku grupu sociālā mijiedarbība kopīgu jautājumu risināšanā. |
| Stereotipi - | vispārinājumi, kas vērsti pret vienas konkrētas grupas pārstāvjiem, balstoties uz to piederību - identitāti. Ticība, ka visiem kādas noteiktas grupas locekļiem piemīt vienādas īpašības. Katrs grupas loceklis tiek uztverts kā identisks ar citiem šīs grupas locekļiem un visa grupa tiek uztverta kā vienveidīga. |
| Tolerance - | individuāla un kolektīva prakse, kura pamatojas pārliecībā: nenosodīt tos, kuru pārliecība, uzvedība, vai rīcība atšķiras no personas vai sabiedriskā priekšstata par vēlamo (latīniski *tolerantia* - iecietība). |
| Eiropas trešo valstu valstspiedrīgie - | personas, kuras nav nevienas Eiropas Savienības valsts valstspiederīgie vai kuras Latvijā ierodas no valsts, kura nav Eiropas Savienības (ES) dalībvalsts vai Eiropas Ekonomikas zonas (EEZ) valsts un Īslande, Lihtenšteina, Norvēģija vai Šveice. |
| Vērtīborientācija - | cilvēka paša izmantotā pārliecību, nostādņu, prioritāšu sistēma, kuras pamatā ir viņa izvēles attieksme pret vērtībām un kuras izpaužas viņa nostājā un rīcībā. |
| Virzienmaiņa | akulturācijas forma, kad indivīds vērtē otru kultūru kā pārāku, nomelnojot savas paša kultūras mantojumu. |

**Sadaļā izmantotie materiāli**

1. Ceļvedis starpkultūru izglītībā – Rīga: Īpašu uzdevumu ministra sabiedrības integrācijas lietās sekretariāts, 2004.
2. Pētījumos balstītas stratēgijas tolerances veicināšanai – Rīga: biedrība Dialogi.lv, 2006.
3. Rokasgrāmata darbam ar trešo valstu valstspiederīgajiem – Rīga: Vadības un sociālā darba augstskola “ Attīstība”, 2011.
4. 7 demokrātijas miti Latvija – Rīga: Friedrich-Ebert-Stiftung e.V. un biedrība “Pilsonis ar ietekmi”, 2011.
5. Skolotājs starpkultūru telpā. Skolotāja ideju grāmata – Rīga: Latviešu valodas aģentūra, 2008.
6. Starpkultūru saskarsme/ Mācību metodiskais materiāls – Rīga: Izglītības attīstības centrs, 2011.
7. Svešvārdu vārdnīca – Rīga: Jumava, 1999.